میر رسول بخش تالپور

میر رسول بخش خان میر نبی بخش خان تالپور صوبہ سندھ کے گورنر رہے ہیں۔ میر صاحب ملک کے مشہور و معروف شخصیت الحاج میر علی احمد خان تالپور سابق وزیر دفاع کے چھوٹے بھائی تھے ۔
میر رسول بخش تالپور 23 اکتوبر 1920ء کو ٹنڈو میر محمود کے مقام پر پیدا ہوئے تھے۔ دہلی کے مدرسۂ رحمانیہ اور جامعہ ملیہ اور کراچی کے سندھ مدرستہ الاسلام سے ابتدائی تعلیم حاصل کی۔ میونسپل کمیٹی حیدرآباد چیئرمین رہے۔عوامی لیگ میں شامل رہے 1967ء میں جب پاکستان پیپلزپارٹی کا قیام عمل میں آیا تو وہ اس کے اساسی ارکان میں شامل ہوئے اور پیپلزپارٹی سندھ کے پہلے چیئرمین مقرر ہوئے۔ 1970ء میں وہ سندھ اسمبلی کے رکن منتخب ہوئے اور 29 اپریل 1972ء سے 13 فروری 1973ء تک صوبہ سندھ کے گورنر رہے۔ 1981ء میں وہ صوبہ سندھ کے سینئر وزیر مقرر ہوئے۔ یکم مئی 1982ء کو دنیا سے رخصت ہوئے
    اٹھو کہ محفل دنیا سے تالپور اٹھے ، اب ایسا غازیء عزم و عمل ملے نہ ملے
    شریف دوست ، عوام آ شنا ، ادیب نواز ، رسول بخش کا نعم البدل ملے نہ ملے۔

 حوالہ جات 

زمرہ:سندھ کے گورنر
زمرہ:1920ء کی پیدائشیں
زمرہ:1982ء کی وفیات
زمرہ:ویکی ڈیٹا سے مختلف مختصر وضاحت
زمرہ:پاکستانی سیاست دان